stanford-oval/wikipedia huggingface dataset:
Rämekaniini

| Rämekaniini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jäniseläimet Lagomorpha
Heimo::  Jänikset Leporidae
Suku::  Pumpulihäntäkaniinit Sylvilagus
Laji::  aquaticus
Kaksiosainen nimi
 Sylvilagus aquaticus  (Bachman, 1837) 
 Rämekaniinin levinneisyys.
Alalajit
 Sylvilagus aquaticus aquaticus  S. a. littoralis 
Infobox OKVirheellinen NIMI-arvoIUCN-testi OK: 
Rämekaniini (Sylvilagus aquaticus) on Yhdysvaltain kaakkoisosissa tavattava, pumpulihäntäkaniineihin kuuluva laji. Lajin levinneisyysalue kattaa 15 osavaltiota joko kokonaan tai osittain.
Rämekaniini elää soisilla tai alankoisilla alueilla tai joenuomissa. Alue saattaa myös olla metsäistä, ja tulvakausina rämekaniinit saattavat hakeutua alankoalueelta ylängölle. Tutkimukset viittaavat siihen, että rämekaniinit välttävät avoimia alueita, kuten asuinalueita, maatalousalueita ja teitä. Rämekaniini elää kuitenkin aina veden lähettyvillä. Laji suosii ravintona sarakasveja, mutta se voi syödä myös ruohoja ja muuta kasvillisuutta.
Naaras tulee sukukypsäksi noin 152 päivän ikäisenä, ja tiineysaika on 35–40 päivää. Kerralla rämekaniini saa keskimäärin 1–6 poikasta. Yhteensä naaras voi saada 2–5 poikuetta vuodessa.
Lajia metsästetään riistaeläimenä.
Alalajit

Rämekaniinista tunnetaan kaksi alalajia:
Sylvilagus aquaticus aquaticus
Sylvilagus aquaticus littoralis
Aiheesta muualla

Kuvia tai muita tiedostoja aiheesta Rämekaniini Wikimedia Commonsissa
Pisteen koulu

Pisteen koulu on Pudasjärven Sarakylässä toiminut kansakoulu ja myöhemmin peruskoulun ala-aste (Pisteen peruskoulu). Koulu lakkautettiin syksyllä 1999 ja koulun oppilaat siirrettiin Sarakylän kouluun.
Pisteen koululla toimi lukuvuonna 1954–1955 opettajana myöhemmin kirjailijana tunnetuksi tullut Mauri Sariola. Sariola oli hakeutunut tehtävään omatekoisin paperein, jotka oli laadittu nimelle Simo-Auli Arra, joka on anagrammi Sariolan omasta nimestä.
Pirttilampi (Rautalampi, kirkonkylä)

| Pirttilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°39′11″N, 26°45′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  ei laskuojaa 
Järvinumero:  14.712.1.006
Mittaustietoja
Pinnankorkeus:  100,2 m  
Pituus:  960 m  
Leveys:  300 m  
Rantaviiva:  2,55 km  
Pinta-ala:  16,326 ha  
Suurin syvyys:  12,8 m  
Saaria:  ei saaria 
 fiPirttilampi 
Pirttilampi  on Pohjois-Savossa Rautalammilla  kirkonkylän lähellä sijaitseva lampi.
Maantietoa

Lampi on 960 metriä pitkä, 300 metriä leveä, ja sen pinta-ala on 16,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 100,2 metriä mpy.
Salvador Sánchez Cerén

| Salvador Sánchez Cerén |
| --- | --- |
 Salvador Sánchez Cerén vuonna 2017.
El Salvadorin presidentti
 1.6.2014 - 1.6.2019  
Edeltäjä:  Mauricio Funes
Seuraaja:  Nayib Bukele
Henkilötiedot
Syntynyt: 18. kesäkuuta 1944 (ikä 80) San Salvador, El Salvador
Puoliso:  Margarita Villalta
Tiedot
Puolue:  FMLN
 Nimikirjoitus
Aiheesta muualla
www.sanchezceren.com
Salvador Sánchez Cerén (s. 18. kesäkuuta 1944) on elsalvadorilainen poliitikko, joka toimi maansa presidenttinä kesäkuusta 2014 viisi vuotta kesäkuuhun 2019, jolloin hänen seuraajansa astui virkaan.
Hänet valittiin presidentiksi niukalla äänten enemmistöllä vuoden 2014 presidentinvaaleissa, joissa hän oli vasemmistolaisen FMLN-puolueen ehdokas. Vastaehdokas oli Norman Quijano oikeistolaisesta  ARENA-puolueesta.
Salvadorin sisällissodassa 1980-luvulla Ceren kuului kapinallisjohtajiin. Ennen valintaansa hän toimi edellisen presidentin Mauricion Funesin varapresidenttinä.
Presidentti Cerén teki sopimuksia slummien jengijohtajien kanssa, mutta lähetti sittemmin kuolemanpartioita murhaamaan jengiläisiä.
Cerénin aikana El Salvador kielsi saastuttavan mineraalikaivostoiminnan maassa kokonaan.
Vuoden 2019 presidentinvaalit voitti FMNL-puolueesta erotettu korruptiota vastustavaksi ilmoittautunut San Salvadorin pormestari Nayib Bukele, joka tuli virallisesti oikeistolaisesta GANA-puolueesta, mutta jonka politiikasta hän on irtisanoutunut.
Aiheesta muualla

Kuvia tai muita tiedostoja aiheesta Salvador Sánchez Cerén Wikimedia Commonsissa
Pirttilampi (Karstula)

| Pirttilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°59′11″N, 24°49′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskuoja:  oja Murtopuroon 
Järvinumero:  14.633.1.011
Mittaustietoja
Pinnankorkeus:  191,8 m  
Pituus:  440 m  
Leveys:  210 m  
Rantaviiva:  1,391 km  
Pinta-ala:  4,505 ha  
Tilavuus:  0.000015 km³ 
Keskisyvyys:  0,32 m  
Suurin syvyys:  0,9 m  
Saaria:  2 
 fiPirttilampi 
Pirttilampi  on Keski-Suomessa Karstulassa  Karhiperän lähellä sijaitseva lampi.
Maantietoa

Lampi on 440 metriä pitkä, 210 metriä leveä, ja sen pinta-ala on 4,5 hehtaaria. Lammella on kartan mukaan kaksi saarta. Lampi on luodattu ja siitä on julkaistu syvyyskartat. Lammen tilavuudeksi on saatu 14 500 kuutiometriä. Sen keskisyvyys on 0,3 metriä ja suurin syvyys on 0,9 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Lammen vedenpinnan korkeus on 191,8 metriä mpy.
Saksan europarlamenttivaalit 2019

Saksan europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 96 europarlamentaarikkoa kaudeksi 2019–2024.
Piste Palander

| Piste Palander |
| --- | --- |
Paikkakunta:: Pelkosenniemi,  Suomi
Hiihtokeskus:: Laskettelu- jahiihtokeskus Pyhä
Vuori:: Kultakero
Rinneluokitus:: Musta
Pituus:: 1 200 m
Hissi
Hissi:: PyhäExpress
Tyyppi:: 6-hengen tuolihissi
Pituus:: 1 170 m
Miehet
Suurpujottelu
Lähtö:: 471 m
Maali:: 204 m
Korkeusero:: 267 m
Pituus:: 1 020 m
Keskijyrkkyys:: 26,2 %
Pujottelu
Lähtö:: 457 m
Maali:: 259 m
Korkeusero:: 198 m
Pituus:: 600 m
Keskijyrkkyys:: 33,0 %
Naiset
Suurpujottelu
Lähtö:: 457 m
Maali:: 204 m
Korkeusero:: 253 m
Pituus:: 870 m
Keskijyrkkyys:: 29,1 %
Pujottelu
Lähtö:: 457 m
Maali:: 259 m
Korkeusero:: 198 m
Pituus:: 600 m
Keskijyrkkyys:: 33,0 %

Piste Palander on laskettelurinne Pelkosenniemellä Suomessa. Rinteessä järjestetään SM- ja FIS-kilpailuja. Rinne on saanut nimensä Kalle Palanderin mukaan.
Sally Gardner

| Sally Gardner> Sarah Gardner.Henkilötiedot |
| --- | --- |
Syntynyt: 1954 Birmingham
Kansalaisuus:  Yhdistynyt kuningaskunta
Ammatti:  lasten- ja nuortenkirjailija, kuvittaja
Kirjailija
Esikoisteos:  The Little Nut Tree (1993)
Pääteokset:  I, Coriander (2005), Maggot Moon (2012)
Palkinnot
 Smarties-palkinto 2003 Nestlé-lastenkirjapalkinto 2005 Carnegie-mitali 2013 
Aiheesta muualla
www.sallygardner.co.uk ja www.sallygardner.net
Löydä lisää kirjailijoitaKirjallisuuden teemasivulta
Sally Gardner (Sarah Gardner; s. 1954 Birmingham) on brittiläinen lastenkirjailija ja kirjankuvittaja. Hän sai vuonna 2012 ilmestyneestä romaanistaan Maggot Moon Carnegie-mitalin vuonna 2013.
Gardnerin molemmat vanhemmat olivat juristeja. Perhe asui Sallyn lapsuuden aikana Lontoossa. Sallyllä todettiin 12-vuotiaana vakava lukemisen erityisvaikeus (dysleksia). 18-vuotiaana hän suoritti korkeakoulututkinnon teatterin alalla ja huomasi voivansa teatterisuunnittelijan ammatissa yhdistää rakkauden teatteriin ja tarinoihin. Hänen ensimmäinen West End -shownsa Szechuanin hyvä nainen tuotettiin kun hän oli 22-vuotias.
Sally julkaisi ensimmäisen kirjansa The Little Nut Tree vuonna 1993. Sen hän oli sekä kirjoittanut että kuvittanut. Teos The Countess's Calamity voitti Smarties-palkinnon vuonna 2003. Hänen ensimmäinen täyspitkä romaaninsa ja käännekohta hänen uralleen oli I, Coriander, joka voitti Nestlen lastenkirjapalkinnon kultapalkinnon vuonna 2005.  Siitä alkaen hän kirjoitti useita täyspitkiä teoksia, joista Maggot Moon (2012) on tunnetuin.
Teokset > Kirjoittajana ja kuvittajana

The Little Nut Tree (Orion Books, 1993)
My Little Princess (1994)
A Book of Princesses (Orion, 1997)
The Strongest Girl in the World (1999)
The Fairy Catalogue: everything you need to make a fairy tale (2000)
The Smallest Girl Ever (2000)
The Boy Who Could Fly (2001)
The Glass Heart: a tale of three princesses (2001)
Mama, Don't Go Out Tonight (2002)
The Invisible Boy (2002)
Boolar's Big Day Out (2003)
Fairy Shopping (2003)
The Boy with the Magic Numbers (2003)
The Countess's Calamity (2003)
A Hoof in the Door (2005)
The Boy with the Lightning Feet (2006)
Teokset > Kirjoittajana

I, Coriander (2005)
Lucy Willow (2006)
The Red Necklace: A Story of the French Revolution (2007)
The Silver Blade (2008)
The Double Shadow (2011)
Maggot Moon (2012)
Operation Bunny (2012)
Three Pickled Herrings (2012)
The Vanishing of Billy Buckle (2013)
Tinder (2013)
The Matchbox Mysteries (2014)
The Door That Led to Where (2015)
My Side of the Diamond (2017)
The Flying Carpet Thief (2017)
Teokset > Kuvittajana

Robert and the Giant, teksti Marjorie Newman
Suzi, Sam, George & Alice (1993), teksti Beverley Birch
Playtime Rhymes (1995)
Gynormous!: The Ultimate Book of Giants (1996), teksti Adrian Mitchell
Hello? Is Anybody There? (1997), teksti Jostein Gaarder alkup. Hallo? Er det noen her? (norjaksi), 1996
The Real Fairy Storybook (1998), teksti Georgie Adams
Polly's Running Away Book (2000), teksti Frances Thomas
Polly's Absolutely Worst Birthday Ever (2001), teksti Thomas
Polly's Really Secret Diary (2002), teksti Thomas
Aiheesta muualla

Sallygardner.net. Web Archive 2014.
Portugalin rugby union -maajoukkue

Portugali pelaa Italiaa vastaan MM-kilpailuissa 2007.
Portugalin rugby union -maajoukkue edustaa Portugalia rugby unionin maajoukkuekilpailuissa. Sitä hallinnoi Federação Portuguesa de Rugby.
Portugali on pelannut kerran MM-kilpailuissa, 2007. Se jäi tuolloin alkulohkossaan viimeiseksi hävittyään Skotlannille, Uudelle-Seelannille, Italialle ja Romanialle.
Portugali on sijoittunut IRB Nations Cupissa parhaimmillaan neljänneksi 2006. European Nations Cupin se voitti 2004, ja on sijoittunut kolmanneksi 2006 ja 2011. Cup of Nations -kilpailussa se sijoittui kolmanneksi 2015.
Portugali oli toukokuussa 2020 kansainvälisen rugbyliitto IRB:n rankingissa 21:nnella sijalla.
Samugheo

| Samugheo (Samughèo) |
| --- | --- |

 Sijainti Oristanon maakunnassa
 Samugheo
 Koordinaatit: 39.947°0′0″N, 8.940°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  81,28 km²
Korkeus:  370 m
Väkiluku:  3 030
Aikavyöhyke:  UTC+1
 – Kesäaika:  UTC+2
Postinumero:  09086
Suuntanumero(t):    0783
Rekisterikilpi:  OR
 
 http://www.comune.samugheo.or.it 
Infobox OKVirheellinen NIMI-arvo: 
Samugheo (sardiksi Samughèo) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 3 030 asukasta (vuonna 2016) ja sen pinta-ala on 81,28 neliökilometriä. Se sijaitsee 370 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Samugheo Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Pii ja Poju

Pii ja Poju (engl. Bitz and Bob) on vuoden 2017 animaatiosarja, jota on esitetty Pikku Kakkosella syyskuusta 2018 lähtien. Sarjassa päähenkilöt Pii ja Poju ovat sisarukset, jotka nauttivat rakentelusta ja keksisimisestä. Jiiri, Molla, Poppi ja Zippi ovat Piin ja Pojun leluja. Sarjassa on 42 jaksoa, jotka kestävät noin 11 minuuttia.
Rooleissa > Suomenkielinen ääni

| 0 | 1 | 2 |
| --- | --- | --- |
|  Saana Norra  | … |  Pii  |
|  Hanna Mönkäre  | … |  Poju  |
|  Emma Louhivuori  | … |  Molla  |
|  Markus Niemi  | … |  Jiiri  |
|  Petrus Kähkönen  | … |  Poppi  |
|  Antti Lang  | … |  Zippi  |
Tunnuslaulu: Raili Raitala, Saana Norra & Hanna Mönkäre
Kääntäjä: Annamari Metsävainio
Tuotanto: SDI Media A/S, Suomen Sivuliike
Piemonten kieli

| Piemonte |
| --- | --- |

Oma nimi:  Piemontèis
Tiedot
Alue:   Italia
Puhujia:  2 miljoonaa
Sija:  ei 100 suurimman joukossa.
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet
ISO 639-3:  pms
 Ohje 
Piemonten kieli (piemonteksi: Piemontèis) on romaaninen kieli, jolla on vajaa kaksi miljoonaa puhujaa Italian luoteisosassa sijaitsevassa Piemontessa. Maantieteellisesti ja kielitieteellisesti se kuuluu pohjoisitalian ryhmään (johon kuuluvat myös lombardin, emiliaromagnan, liguurin ja venetsian kielet). Se kuuluu romaanisten kielten läntiseen ryhmään, kuten myös ranska, oksitaani ja katalaani.
Monet ulkomaiset kielitieteilijät, kuten Einar Haugen, Hans Göbl, Helmut Lüdtke, George Bossong, Klaus Bochmann, Karl Gebhardt, Guiu Sobiela Caanitz ja Gianrenzo P. Clivio, katsovat piemonten olevan itsenäinen kieli, vaikka Italiassa sitä usein pidetäänkin italian murteena. Piemontella ei nykyään ole virallisen kielen asemaa.
Piemonte oli Piemontesta vuosina 1850–1950 muun muassa Ranskaan, Argentiinaan ja Uruguayhin muuttaneiden siirtolaisten äidinkieli.
Alkuperä

Ensimmäiset tunnetut piemonten kielestä kertovat asiakirjat, Sermones subalpini, ovat peräisin 1100-luvulta, jolloin kieli vielä muistutti hyvin läheisesti oksitaania. Piemonten kirjakieli kehittyi 1600- ja 1700-luvuilla. Se ei kuitenkaan kielellisesti kehittynyt Piemontessa myös puhuttujen ranskan tai italian tasolle. Piemonten kielellä on kuitenkin jatkuvasti julkaistu kirjallisuutta kuten runoutta, teatteritaidetta, romaaneja ja tieteellisiä teoksia.
Ominaisuuksia

Piemontelle tyypillisiä piirteitä ovat:
verbaalipronominit, jotka aiheuttavat kielen lauseeseen rakenteen (subjekti) +verbaalipronomini+verbi kuten: (mi) i von ("minä menen"). Verbaalipronomineja esiintyy vain käsky- ja kieltorakenteissa
agglutinatiivinen verbaalipronomini, joka voi esiintyä datiivin tai lokatiivin yhteydessä: a-i é ("on" (olemassa)), i-j diso ("sanon hänelle")
kysymysrakenne, jossa verbaaliosan loppuun tulee kysyvä liitepartikkeli: veus-to? ("haluatko…")
järjestyslukua ilmaisevia sanoja on olemassa vain kuudenteen saakka (jota suuremmat luvut on ilmaistava lauserakenteella, esimerkiksi: col che a fà set ("se mistä muodostuu seitsemän"))
käytettävissä on kolme vahvistavaa interjektiota (on kolme tapaa sanoa "kyllä"): si, sè (peräisin latinan sanonnasta sic est, kuten italiassa); é (latinan sanasta est, kuten brasilianportugali)ssa; òj (latinan sanonnasta hoc est, kuten oksitaanissa, tai mahdollisesti illud est, kuten arpitaanissa ja ranskassa)
suhu-s-äänne (/ʃ/) ei esiinny yksinään; sen tilalla (naapurikieliin verrattuna) on yleensä suhuton s-äänne
s- ja c-kirjainten esiintyminen peräkkäin (ääntyy st/ʃ/)
velaarinasaali (äng-äänne), kuten sanassa lun-a ("kuu")
ë-kirjain, piemonten kolmas vokaali, ääntyy puolimykkänä (jokseenkin samoin kuin vokaali ranskan kielen artikkelissa "le").
konsonantin kestovaihtelua ei esiinny (yksittäisen konsonantin ja geminaatan välillä) toisin kuin esimerkiksi italiassa, sanoissa fata ("haltijatar") ja fatta ("tehty").
ylimääräisen ë-äänteen esiintyminen sellaisissa tilanteissa, missä kahden konsonantin peräkkäisyys vaikeuttaisi ääntämistä; esimerkiksi stèila ("tähti") muuttuu muotoon set ëstèile ("seitsemän tähteä").
Piemontessa on useita murteita, jotka osittain poikkeavat selvästikin yleiskielestä. Vaihtelua esiintyy sekä kieliopissa että sanastossa, sillä alueittain on murteisiin siirtynyt piirteitä toisaalla lombardista, toisaalla frankkien kielestä. Sanoja on lainattu monista muistakin, esimerkiksi Pohjois-Afrikan kielistä. Nykyisin uutta sanastoa lainataan eniten ranskasta.
Nykyinen asema

Kuten kaikkialla Italiassa, italian kieli on paikalliskieleen nähden vallitsevana päivittäisessä yhteydenpidossa. Piemonten käyttöön ei ole suhtauduttu suopeasti sen paremmin kuningaskunnan kuin tasavallankaan aikana. Virallinen selitys on ollut, että näin on pyritty estämään erityisesti Torinoon runsaslukuisesti muuttaneiden eteläitalialaisten sortoa.
Vuonna 2004 alueparlamentti tunnusti piemonten Piemonten alueelliseksi kieleksi. Maan hallitus ei kuitenkaan tunnusta kielelle tätä asemaa. Teoriassa piemontea voidaan nykyään opettaa lapsille koulussa. Opetusta annetaan kuitenkin vain vähäisessä määrin.
2000-luvun ensivuosikymmenellä on piemonteksi julkaistu ensimmäiset oppimateriaalit koululaisille ja yleisessä myynnissä olevat aikakauslehdet. Koulun jo taakseen jättäneille on järjestetty kielikursseja. Edistysaskeleista huolimatta piemonten tilanne näyttää synkältä, sillä vuonna 2003 tehdyn tutkimuksen mukaan viimeisten 150 vuoden aikana kieltä kirjallisesti taitavien osuus syntyperäisistä puhujista on pienentynyt kahteen prosenttiin. Toisaalta sama tutkimus osoitti, että piemontea yhä puhuu rinnan italian kanssa yli puolet väestöstä. Kielen puhujia arvioidaan olevan kaikkiaan 4,2-miljoonaisesta väestöstä 2–3 miljoonaa (Ethnologue). Piemontelle pyrittiin saamaan asema yhtenä vuoden 2006 Torinon talviolympialaisten virallisista kielistä, mikä ei kuitenkaan onnistunut.
Aiheesta muualla

Wikipedia, vapaa tietosanakirja
Piemont Viv (Arkistoitu – Internet Archive) syntyperäisten piemontenkielisten kohtaamis- ja yhteydenpitopalsta (piemonteksi)
piemontenkielinen sivusto, jota ylläpitää Guido Dematteis. Tietoa kielestä, runoutta, tieteellisiä julkaisuja fysiikasta, novelleja ja Lordi Dunsanyn romaani The King of Elfland's Daughter piemonten kielelle käännettyinä (piemonteksi)
piemonten kieli: historia, kielioppi, syntaksi, sanasto (piemonteksi)
lyhyt opas piemonteen: linkkejä ja 7-sivuinen katsaus kielen pääpiirteisiin (englanniksi), (italiaksi)
lalinguapiemontese.net (Arkistoitu – Internet Archive) piemonten on-line-kurssi: harjoituksia ja kokeita (italiaksi), (ranskaksi), (englanniksi), (espanjaksi)
Arbut - Ël piemontèis a scòla (Arkistoitu – Internet Archive) ohjelma piemonten opettamiseksi kouluissa (italiaksi)
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Pemba (saari)

Pemba
Pemban kartta
| --- | --- |
Sijainti:  4 piirikuntaa Pohjois-Pemba, Etelä-Pemba  Tansania
Korkein kohta:  50 m
Pinta-ala:  906 km²
| --- | --- |
Asukasluku:  406 848
Suurin kaupunki:  Wete
muokkaa - muokkaa wikitekstiä - muokkaa Wikidataa
Pemba on saari Intian valtameressä. Se kuuluu Tansanialle ja muodostaa yhdessä Sansibarin pääsaaren kanssa Sansibarin saaret, jotka ovat autonominen osa Tansaniaa. Pemba sijaitsee noin 50 kilometriä pääsaaresta pohjoiseen. Pemba on pääsaarta mäkisempi ja sillä on hedelmällisempi maaperä. Saaren kulttuuri on saanut voimakkaita vaikutteita paitsi Afrikasta, myös Lähi-idästä.
Maantiede

Pemba sijaitsee noin 56 kilometriä Tangasta Tansanian rannikolta Intian valtameressä. Pemba on osa Sansibaria, joka puolestaan muodostaa autonomisen osan Tansaniaa. Sansibarin saari sijaitse Pembasta noin 48 kilometriä lounaaseen. Saaren pinta-ala on noin 906 km². Sen pituus on noin 67 kilometriä ja leveys noin 22 kilometriä. Pemban rannikolla on suuri joukko pienempiä saaria. Pemban suurin kaupunki on Wete saaren länsiosassa..
Koska Pemba on ollut pitkään erillään mantereesta, sillä ei tavata erityisen montaa eri eläinlajia. Saarella on neljä kotoperäistälintulajia ja kaksi kotoperäistä lintualalajia. Kaikkiaan eri lintulajeja saarelta tunnetaan 132. Kotoperäisiin alalajeihin lukeutuu myös kaksi käärmettä, kolme liskoa, sekä yksi kotoperäinen sammakkoeläin ja lepakko (Pteropus voelzkow).
Hallinto

Saari jakaantuu hallinnollisesti kahteen alueeseen, Etelä- ja Pohjois-Pembaan, ja näistä kumpikin kahteen piirikuntaan.
| Piirikunta | Väkiluku (2012) | Alue |
| --- | --- | --- |
| Micheweni | 103 816 | Kaskazini Pemba (Pohjois-Pemba) (211 732) |
| Wete | 107 916 | Kaskazini Pemba (Pohjois-Pemba) |
| Chake Chake | 97 249 | Kusini Pemba (Etelä-Pemba) (195 116) |
| Mkoani | 97 867 | Kusini Pemba (Etelä-Pemba) |
Historia

Pemban on joskus esitetty olevan antiikin kreikkalaisessa Periplus Maris Erythraei -teoksessa mainittu Menouthias, joskin saman paikan on ehkä useammin arvioitu olevan Sansibar. Alueella alkoi käydä kauppiaita Egyptistä ja Arabian niemimaalta ilmeisesti jo hyvin varhain. Saaren varhaiset asukkaat olivat Afrikan itärannikon bantukansoja.
Saari mainitaan myöhemmissä arabilähteissä. Al-Jahiz puhuu Sansibarin saaresta vuonna 868 tai 869 ja mainitsee samalla Kanbaluksi kutsumansa saaren sen lähettyvillä kuvaillen sen metsiä ja laaksoja. Sansibariin verrattuna Pemba onkin metsäisempi ja kukkulaisempi. Myöhemmin saarta alettiin kutsua arabiaksi nimellä Jazirat al-Khadra tai Jazirat al-Khudrah. Al-Masudi mainitsee vuonna 916 paikalla käydyn kauppaa. Arkeologisissa kaivauksissa vanhimmat löytöpaikat on kuitenkin ajoitettu vasta 900-luvulle. Lopulta saarelle alkoi asettua myös persialaisia ja arabikauppiaita, joiden mukana saapui myös islam. Muuttajat avioituivat paikallisten kanssa ja sulautuivat saaren aikaisempaan väestöön.
Maantieteilijä Yaqut mainitsee Pemban ja sen kaksi kaupunkia nimeltä Mtanby ja Mkanbalu. Kaupungit ovat todennäköisesti saaren nykyiset Mtwambwe ja Mkumbuu. Kaupunkeja johti oma sulttaaninsa. Mtwambwessa tehdyissä kaivauksissa löydettiin esimerkiksi suuri määrä hopeakolikoita, joiden kautta pystyttiin nimeämään 10 paikallista hallitsijaa kolmessa tai neljässä sukupolvessa. Ensimmäiset heistä olivat ilmeisesti nousseet valtaan jo 900-luvulla. Muissa historiallisissa lähteissä heistä ei kuitenkaan puhuta.
Vuonna 1506 alueelle saapuivat portugalilaiset, jotka tekivät Pembasta vasallinsa. Saarelta vietiin riisiä etenkin Mombasaan. Portugalilaisten valta jatkui vuoteen 1695 saakka ja heitä seurasivat Omanin hallitsijat. Omanin ja Sansibarin sulttaani Sayyid Said aloitti mausteneilikan viljelyn Pemballa ja Sansibarilla 1800-luvun alussa. Pian alue olikin maailman suurin mausteneilikan tuotantoalue. Mausteneilikkaa kasvatettiin omanilaisten arabien omistamilla plantaaseilla, joiden työvoimana käytettiin orjia. Mausteneilikan tuotanto kärsi huomattavasti tuhoisassa hurrikaanissa vuonna 1872 ja edelleen orjuuden kieltämisen yhteydessä vuonna 1873. Saari kuuluu silti edelleen mausteneilikan suurimpiin tuotantopaikkoihin.
Väestö

Pemban asukasluku oli Tansanian vuoden 2012 väestönlaskennan mukaan noin 400 000, mikä teki siitä asukasluvulla mitattuna Ungujan jälkeen Sansibarin saariston toiseksi suurimman saaren.